تورکیه بؤیوک میللت مجلیسی‌نین صدری مصطفی شنتوپ قوربان بایرامی موناسیبتیله 8 اؤلکه‌نین پارلامئنت و سنا باشچی‌لاری ایله تلفونلا دانیشا‌راق، همکارلارینی بایرام موناسیبتیله تبریک ائدیب.
تورکیه بؤیوک میللت مجلیسی باشچی‌لیغی‌نین وئردیگی آچیقلامایا گؤره، شنتوپ آذربایجان میللی مجلیسی‌نین صدری صاحیبه قافارووا، الجزایر میللی شوراسی‌نین (سنا) باشچی‌سی صلاح گودجیل، الجزایر خالق مجلیسی‌سی‌نین رهبری ابراهیم بوگالی، اندونزی خالق مشورت مجلیسی‌‌نین صدری بامبانگ سوساتیو، قیرغیزیستان پارلامئنتی‌نین باشچی‌سی تالانت مامیتوو، لیبی دؤولت عالی شوراسی‌نین صدری خالد المیشری، مالزی پارلامئنتی‌نین صدری  اظهر بن عزیزان هارون و عراق نوماینده‌لر پالاتاسی‌نین صدری محمد الحلبوسی ایله تلفونلا دانیشیب.
تلفون صحبت‌لرینده بایرام موناسیبتیله تبریکله یاناشی ایکی طرف‌لی موناسیبت‌لر و بؤلگه ایله علاقه‌لی مؤوضوع لاردا فیکیر موبادیله‌سی آپاران شنتوپ دوست اؤلکه‌لره تورکیه-‌نین دستکینی چاتدیریب.
